Porco Rosso

Porco Rosso, på japansk 紅の豚 (Kurenai no Buta, det vil si «Den røde gris»), er en helaftens, japansk tegnefilm fra 1992. Porco Rosso er den sjette anime-filmen av regissøren og tegneserieskaperen Hayao Miyazaki for Studio Ghibli, et tegnefilmselskap han etablerte i 1985.

 Handling 
Porco Rosso er en fantasifull historie om en italiensk flyverhelt fra første verdenskrig som etter krigen lever som dusørjeger i kamp mot «luftpirater» i Adriaterhavet. Helten, som er blitt omskapt slik at han har grisehode, het tidligere Marco Pagot, men kalles nå bare Porco Rosso, det vil si «rød gris» på italiensk. Filmen er fritt basert på Miyazakis manga-tegneserie Hikōtei Jidai og inneholder en blanding av eventyr og realisme med morsomme figurer, lange flysekvenser, barnslig komikk og voksne referanser.

 Produksjon 
venstre|miniatyr|267x267pk|Mann utkledd som hovedkarakteren (2012)
Tegningene er i tradisjonell animestil med stereotype ansikter, sterke farger og detaljerte motiver. Selve animasjonen er utført som celleanimasjon der  bevegelige elementer i bildene har klare konturer og fargeflater, mens bakgrunnene er malt i en mykere stil.

 Mottakelse 
Porco Rosso ble satt opp på kinoer i Norge i 2008 som barnefilm med 7 års aldersgrense og norsk dubbing. Filmen fikk god mottakelse i norske medier på grunn av originalitet og forseggjort animasjonshåndverk, men ble også kritisert for ujevnt manus.

 Skuespiller 
Filmen ble først dubbet til norsk i 1995 og vist på TV1000 under tittelen På flyvende oppdrag. I denne versjon medvirker Astrid Hellesen, Hallvard Lydvo, Mari Maurstad, Ivar Nørve og Trond Teigen.

2007 ble filmen dubbet på nytt for kinovisning og dvd.
+RolleOriginal stemmeNorske stemme 2007Porco RossoShuichiro MoriyamaPaul Ottar Haga Porco Rosso (Ung)Stein Stølen BjerkakerMamma AiutoTsunehiko KamijoHarald MæleFerrarinMasayuki InagakiEspen SandvikDonald CurtisAkio ŌtsukaChristoffer StaibGinaTokiko KatoTrine SvensenFioAkemi OkamuraAnine Kruse

 Referanser 

Eksterne lenker


 Omtale på filmweb.no

Kategori:Japanske animerte fantasyfilmer
Kategori:Filmer fra 1992
Kategori:Japanske barnefilmer
Kategori:Filmer regissert av Hayao Miyazaki
Kategori:Japanskspråklige filmer
Kategori:Studio Ghibli
Kategori:Japanske eventyrfilmer
Kategori:Animerte eventyrfilmer